Αθλητικά γεγονότα του 2009/Μάιος

Παρατίθενται σημαντικά αθλητικά γεγονότα που έλαβαν χώρα το μήνα Μάιο του έτους 2009, συνοδευόμενα από τις πηγές που τα μετέδωσαν.

2 Μαΐου 
Ποδόσφαιρο: Ο Ολυμπιακός Πειραιώς κατακτά το Κύπελλο Ελλάδος επικρατώντας της ΑΕΚ με 15-14 στα πέναλτι και συνολικό σκορ 19-18 συμπεριλαμβανομένων και των γκολ που σημειώθηκαν στην κανονική διάρκεια και την παράταση του αγώνα.

3 Μαΐου 
Καλαθοσφαίριση:Ο Παναθηναϊκός κατακτά για 5η φορά στην ιστορία του την Ευρωλίγκα ανδρών, νικώντας στον τελικό την ΤΣΣΚΑ Μόσχας 73-71 στο Βερολίνο. Ο Ολυμπιακός έχασε από την Μπαρτσελόνα με 95-79 στον μικρό τελικό της διοργάνωσης και κατέλαβε την 4η θέση.

4 Μαΐου 
 Μπιλιάρδο: Νικητής στο Παγκόσμιο Πρωτάθλημα Snooker ανακηρύσσεται ο Σκοτσέζος Τζον Χίγκινς, με νίκη επί του Σον Μάρφι με 18-9 στον τελικό στο Σέφιλντ.

5 Μαΐου 
Επιτραπέζια αντισφαίριση: Η Κίνα κυριαρχεί για άλλη μία φορά στο 50ό παγκόσμιο πρωτάθλημα επιτραπέζιας αντισφαίρισης, που ολοκληρώνεται στη Γιοκοχάμα της Ιαπωνίας, κερδίζοντας όλους τους τίτλους.

6 Μαΐου 
Πετοσφαίριση: Η γυναικεία ομάδα του Παναθηναϊκού κατακτά το Πρωτάθλημα ελλάδος για 5η συνεχή χρονιά, κερδίζοντας  τον Ολυμπιακό με 3-0 σετ στον 3ο τελικό του πρωταθλήματος.

7 Μαΐου 
Πετοσφαίριση: Το Πρωτάθλημα Α1 εθνικής κατηγορίας ανδρών κατακτά ο Ολυμπιακός Πειραιώς με νίκη 3-0 επί του Παναθηναϊκού κάνοντας το νταμπλ με 3-1 νίκες στη σειρά των πλέι οφ.

10 Μαΐου 
Χόκεϊ επί πάγου: Η Ρωσία διατηρεί τον παγκόσμιο τίτλο κερδίζοντας στον τελικό στη Βέρνη την ομάδα του Καναδά με 2-1 στο Παγκόσμιο πρωτάθλημα χόκεϊ επί πάγου.

18 Μαΐου 
Ποδόσφαιρο: Τον τίτλο της πρωταθλήτριας Ευρώπης κάτω των 17 ετών κατακτά η διοργανώτρια Γερμανία, νικώντας στον τελικό την ομάδα της Ολλανδίας με 2-1 στην παράταση.

19 Μαΐου 
Υδατοσφαίριση: Για τρίτη φορά στην ιστορία της, η ομάδα γυναικών του Ολυμπιακού Πειραιώς κατακτά το πρωτάθλημα Ελλάδος, νικώντας με 10-9 τον Ν.Ο. Βουλιαγμένης στο κολυμβητήριο του Λαιμού και κάνοντας το 3-2 στη σειρά των τελικών της Α1.

23 Μαΐου 
Υδατοσφαίριση: Πρωταθλήτρια Ευρώπης στους άνδρες για πρώτη φορά στην ιστορία της αναδεικνύεται μαυροβουνιακή Πρίμορατς Κότορ, με νίκη επί της ιταλικής Προ Ρέκο, με 8-7 στην παράταση  στον τελικό του φάιναλ φορ (στη Ριέκα της Κροατίας). Την τρίτη θέση κατέλαβε η κροατική Γιουγκ Ντουμπρόβνικ, νικώντας με 14-13 τη Μλάντοστ Ζάγκρεμπ.
Χειροσφαίριση: Τον πρώτο τίτλο στην ιστορία του κατακτά ο ΠΑΟΚ, θριαμβεύοντας στο Πρωτάθλημα Ελλάδος Α1 ανδρών με 18-16 επί του Πανελληνίου, για την 3η και τελευταία αγωνιστική της τελικής φάσης.

24 Μαΐου 
Μηχανοκίνητος αθλητισμός: 
Ο Φινλανδός Γιάρ-Μάτι Λάτβαλα σταματά την κυριαρχία του Γάλλου Σεμπαστιάν Λεμπ στα ράλι της φετινής αγωνιστικής περιόδου, καθώς κέρδισε το Ράλι της Σαρδηνίας, στα πλαίσια του WRC.
Ο Βραζιλιάνος Έλιο Καστρονέβες κερδίζει το 93ο Ράλι Ιντιανάπολις 500.
Το Γκραν Πρι της Φόρμουλα Ένα στο Μονακό κερδίζει ο Βρετανός Τζένσον Μπάτον.

27 Μαΐου 
Ποδόσφαιρο: Η Μπαρτσελόνα κατακτά για τρίτη φορά στην ιστορία της το Τσάμπιονς Λιγκ με νίκη επί της Μάντσεστερ Γιουνάιτεντ με 2-0 στον τελικό στη Ρώμη.

31 Μαΐου 
Υδατοσφαίριση: Ο Ολυμπιακός Πειραιώς κατακτά το Πρωτάθλημα Ελλάδας Ανδρών, κάνοντας το 3–0 στις νίκες επί του Πανιωνίου.

Παραπομπές 

 05